[{"text_idx": "#000001", "text": "Nod gwreiddiol yr ymchwil oedd edrych ar ganlyniadau gwaith cefnogi pobl ifanc oedd mewn perygl o gael eu cam-drin yn rhywiol neu gamfanteisio rhywiol. Roeddem am ddeall sut y gwnaeth pobl ymateb, effeithiau\u2019r camau a gymerwyd, yr heriau a\u2019r cyfyng-gyngor sy\u2019n gysylltiedig a\u0302 diogelu i ofalwyr a gweithwyr proffesiynol, a\u2019r profiad a gafodd pobl ifanc."}, {"text_idx": "#000002", "text": "Yr hyn a ddaeth i\u2019r amlwg i ni oedd darlun oedd yn peri gofid am brofiadau\u2019r bobl ifanc oedd yn gysylltiedig a\u0302\u2019r gwasanaethau cymdeithasol. Gwelsom fod negeseuon allweddol am gefnogaeth, ymatebion, heriau a chyfyng-gyngor, yn ymwneud lawn cymaint a\u0302 chyd-destun ehangach diogelu ac i bobl ifanc yn gyffredinol, ag yr oeddent ag ymatebion penodol i gamfanteisio ar blant yn rhywiol."}, {"text_idx": "#000003", "text": "Pwy oedd yn cymryd rhan?"}, {"text_idx": "#000005", "text": "Cawsom ein cefnogi gan awdurdod lleol i allu cynnal yr ymchwil. Fe wnaethom gynnwys pobl ifanc o Voices from Care drwy grw\u0302p llywio. Fe wnaethant ein helpu i ystyried cynlluniau ar gyfer yr ymchwil, moeseg a siarad am ein canfyddiadau. Fe wnaethant hefyd ein helpu i greu\u2019r ffilm wedi\u2019i hanimeiddio er mwyn rhannu negeseuon o\u2019r ymchwil a\u0302 phobl ifanc eraill. Fe wnaethom gynnwys pobl o bwys o feysydd plismona, iechyd, gwaith cymdeithasol, y trydydd sector, addysg a\u2019r Llywodraeth trwy grw\u0302p cynghori. Fe wnaethant ein helpu i ystyried canfyddiadau\u2019r ymchwil a chyfrannu at ddatblygiad y deunyddiau \u2018Ystyried eich ffordd o feddwl\u2019. (Diolch eto, bawb!)"}]